Na temelju članka 68. stavka 3. Zakona o zaštiti okoliša ("Narodne novine", broj 80/13, 153/13, 78/15, 12/18 i 118/18) i članka 10. stavka 2. Uredbe o strateškoj procjeni utjecaja plana i programa na okoliš ("Narodne novine" broj 3/17) Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije dana 15.12.2021. godine donosi

**ODLUKU**

**o sadržaju Strateške studije procjene utjecaja na okoliš**

**V. Izmjena i dopuna Prostornog plana Koprivničko-križevačke županije**

**I.**

Ovom Odlukom utvrđuje se sadržaj Strateške studije utjecaja na okoliš V. Izmjena i dopuna Prostornog plana Koprivničko-križevačke županije ("Službeni glasnik Koprivničko - križevačke županije" broj 8/01., 9/04., 8/07., 13/12., 5/14., 3/21. i 6/21. - pročišćeni tekst, u daljnjem tekstu: Prostorni plan). Odluka se donosi u okviru postupka strateške procjene utjecaja na okoliš koji je započeo Odlukom o provođenju postupka strateške procjene utjecaja na okoliš okoliš V. Izmjena i dopuna Prostornog plana Koprivničko-križevačke županije (KLASA:351-03/20-01/53, URBROJ:2137/1-05/01-21-4 od 21. travnja 2021. godine) i Odlukom o Izmjeni i dopuni Odluke o započinjanju postupka strateške procjene utjecaja na okoliš V. Izmjena i dopuna Prostornog plana Koprivničko-križevačke županije (KLASA:351-03/20-01/53, URBROJ:2137/1-05/01-21-9 od 17. svibnja 2021. godine).

**Programska polazišta, obuhvat i ciljevi izrade V. Izmjena i dopuna**

**Prostornog plana Koprivničko-križevačke županije**

**II.**

Razlozi izrade V. Izmjena i dopuna Prostornog plana Koprivničko-križevačke županije utvrđeni su Odlukom o izradi V. Izmjena i dopuna Prostornog plana Koprivničko-križevačke županije (KLASA: 350-02/21-01/1 URBROJ: 2137/1-05/01-21-2 od 31. ožujka 2021. godine):

* omogućavanje neposredne provedbe zahvata izgradnje geotermalnih elektrana instalirane snage 10 MW i veće, unutar eksploatacijski geotermalnih polja (Općina Legrad),
* omogućavanje neposredne provedbe zahvata izgradnje solarnih elektrana instalirane snage 10 MW i veće (područje naselja Rasinja),
* omogućavanje neposredne provedbe zahvata izgradnjom kabliranog dalekovoda 35 kV uz županijsku cestu 2081,
* omogućavanje neposredne provedbe zahvata izgradnje trafostanice TS 110/35 kV SE Rasinja i njezino priključenje na postojeću mrežu.

Ciljevi Izmjena plana su ravnomjeran prostorni razvoj usklađen s gospodarskim, društvenim i okolišnim polazištima, prostorni uvjeti za razvoj gospodarstva te održivo korištenje i zaštita prirodnih dobara, očuvanje prirode i zaštita okoliša. Obuhvat V. Izmjena i dopuna Prostornog plana Koprivničko-križevačke županije je područje Županije u njenim administrativnim granicama.

**Obvezni sadržaj Strateške studije V. Izmjena i dopuna**

**Prostornog plana Koprivničko-križevačke županije**

**III.**

Strateška studija sadrži osobito: obvezni sadržaj propisan Prilogom I. Uredbe o strateškoj procjeni utjecaja strategije, plana i programa na okoliš ("Narodne novine" br. 3/17.) i ostale podatke i zahtjeve u propisanom postupku određivanja sadržaja strateške studije sukladno dostavljenim mišljenjima tijela i/ili osoba određenih posebnim propisima koja su sudjelovala u postupku određivanja sadržaja strateške studije.

* + kratki pregled sadržaja i glavnih ciljeva prostornog plana i odnosa s drugim odgovarajućim strategijama, planovima i programima;
  + podatke o postojećem stanju okoliša i mogući razvoj okoliša bez provedbe prostornog plana;
  + okolišne značajke područja na koja provedba prostornog plana može značajno utjecati;
  + postojeće okolišne probleme koji su važni za prostornog plana, posebno uključujući one koji se odnose na područja posebnog ekološkog značaja, primjerice područja određena u skladu s posebnim propisima o zaštiti prirode;
  + ciljeve zaštite okoliša uspostavljene po zaključivanju međunarodnih ugovora i sporazuma, koji se odnose na prostornog plana, te način na koji su ti ciljevi i druga pitanja zaštite okoliša uzeti u obzir tijekom izrade prostornog plana;
  + vjerojatno značajne utjecaje (sekundarne, kumulativne, sinergijske, kratkoročne, srednjoročne i dugoročne, stalne i privremene, pozitivne i negativne) na okoliš, uključujući biološku raznolikost, zaštićena područja prema posebnom propisu, ljude, biljni i životinjski svijet, tlo, vodu, zrak, klimu, materijalnu imovinu, kulturno-povijesnu baštinu, krajobraz, uzimajući u obzir njihove međuodnose;
  + mjere zaštite okoliša uključujući mjere sprječavanja, smanjenja, ublažavanja i kompenzacije nepovoljnih utjecaja provedbe prostornog plana na okoliš;
  + kratki prikaz razloga za odabir razmotrenih varijantnih rješenja, obrazloženje najprihvatljivijeg varijantnog rješenja prostornog plana na okoliš i opis provedene procjene, uključujući i poteškoće (primjerice tehničke nedostatke ili nedostatke znanja i iskustva) pri prikupljanju potrebnih podataka;
  + opis predviđenih mjera praćenja;
  + ostale podatke i zahtjeve utvrđene prilikom određivanja sadržaja strateške studije u posebnom postupku:
* poglavlje Glavne ocjene prihvatljivosti V. Izmjena i dopuna Prostornog plana za ekološku mrežu nije potrebno izraditi temeljem mišljenja o sadržaju strateške studije Ministarstva gospodarstva i održivog razvoja od 26. svibnja 2021. godine (KLASA: 612-07/21-58/22, Urbroj: 517-10-2-3-21-3) te mišljenja dostavljenog u Prethodnoj ocjeni za ekološku mrežu tijekom ocjene o potrebi strateške procjene - Mišljenje (KLASA: 612-07/2l-351/ll, URBROJ: 5I7-05-2-3-21-2 od 16. ožujka 202I.) da je Plan prihvatljiv za ekološku mrežu te stoga nije potrebno provesti glavnu ocjenu prihvatljivosti. U mišljenju o sadržaju strateške studije Ministarstvo ne navodi potrebu obrade dodatnog poglavlja već daje napomene kako razraditi postojeće obvezne sadržaje vezano na zaštitu prirode i ekološke mreže.
* Ministarstvo obrane, Sektor za vojnu infrastrukturu i zaštitu okoliša, dopisom od 27. svibnja 2021. godine je jedino javnopravno tijelo sa konkretnijim očitovanjem o potrebi dopune sadržaja dodatnim poglavljem koje će obraditi odnos zaštitnih i sigurnosnih zona vojnih lokacija i građevina u odnosu za zaštitu okoliša i prirode te obuhvat budućih istražnih prosotra geotermalnih polja ili eksploatacijskih polja mineralnih sirovina;
* Plinacro d.o.o., Zagreb, očitovanjem od 25. svibnja 2021. godine navodi da je potrebno obraditi utjecaj zaštitnih koridora magistralnih plinovoda na prostor sukladno propisanim uvjetima, a u grafičkom dijelu Strateške studije potrebno je prikazati magistralne plinovode prema dostavljenim podacima.
* Ministarstvo poljoprivrede ne traži dopunu propisanog sadržaja Strateške studije već detaljiziranje pojedinih sadržaja koje navodi u dopisu, KLASA: 350-02/21-01/318, URBROJ: 525-11/0596-21-2 od 28. svibnja 2021. godine;
  + Netehnički sažetak.

**Popis tijela i/ili osoba određenih posebnim propisima koja su sudjelovala**

**u postupku određivanja sadržaja i razini obuhvata**

**Strateške studije Prostornog plana na okoliš**

* Ministarstvo gospodarstva i održivog razvoja, Uprava za energetiku,
* Ministarstvo gospodarstva i održivog razvoja, Uprava za industriju,
* Ministarstvo gospodarstva i održivog razvoja, Uprava za zaštitu prirode,
* Ministarstvo gospodarstva i održivog razvoja, Uprava za procjenu utjecaja na okoliš i održivo gospodarenje otpadom,
* Ministarstvo prostornoga uređenja, graditeljstva i državne imovine
* Ministarstvo prostornoga uređenja, graditeljstva i državne imovine, Zavod za prostorni razvoj
* Ministarstvo prostornoga uređenja, graditeljstva i državne imovine
* Ministarstvo mora, prometa i infrastrukture
* Ministarstvo obrane,
* Ministarstvo poljoprivrede
* Ministarstvo poljoprivrede, Uprava šumarstva, lovstva i drvne industrije,
* Ministarstvo kulture i medija, Uprava za zaštitu kulturne baštine, Konzervatorski odjel u Bjelovaru
* Ministarstvo unutarnjih poslova,
* Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Koprivnica, Odjel inspekcije
* Hrvatska regulatorna agencija za mrežne djelatnosti,
* Hrvatske ceste,
* Županijska uprava za ceste Koprivničko–križevačke županije,
* Hrvatska agencija za civilno zrakoplovstvo,
* Hrvatske vode, VGO za Muru i gornju Dravu,
* Hrvatske vode, VGO za srednju i donju Savu,
* Hrvatska elektroprivreda, ODS Bjelovar,
* Hrvatska elektroprivreda, ODS., Elektra Koprivnica,
* HEP d.d., Sektor za strategiju i razvoj,
* Hrvatski operator prijenosnog sustava d.o.o.,
* HŽ Infrastruktura d.o.o.,
* Koprivnica plin d.o.o.,
* Komunalac d.o.o.,
* Koprivničke vode d.o.o.,
* INA d.d. SD istraživanje i proizvodnja nafte i plina,
* JANAF d.d., Sektor razvoja i investicija,
* PLINACRO d.o.o.,
* Hrvatske šume d.o.o. Zagreb, Uprava šuma podružnica Koprivnica,
* Javna ustanova za upravljanje zaštićenim prirodnim vrijednostima na području Koprivničko–križevačke županije,
* PORA,
* Gradovi i općine na području Koprivničko-križevačke županije
* Nadležna tijela susjednih jedinica područne (regionalne) samouprave

U vremenu trajanja roka za dostavu mišljenja i prijedloga za sadržaj strateške studije, mišljenja i prijedloge o dopuni sadržaja strateške studije u sklopu prikupljanja zahtjeva o izradi samih Izmjena Plana sukladno članku 90. Zakona o prostornom uređenju, dostavili su:

* Ministarstvo gospodarstva i održivog razvoja o tome da nije potrebno izraditi poglavlje Glavne ocjene prihvatljivosti V. Izmjena i dopuna Prostornog plana za ekološku mrežu, ali uz razradu postojećih poglavlja zaštite prirode i ekološke mreže, temeljem mišljenja o sadržaju strateške studije Ministarstva gospodarstva i održivog razvoja od 26. svibnja 2021. godine (KLASA: 612-07/21-58/22, Urbroj: 517-10-2-3-21-3);
* Ministarstvo obrane, Sektor za vojnu infrastrukturu i zaštitu okoliša, dopisom od 27. svibnja 2021. godine je jedino javnopravno tijelo sa konkretnim očitovanjem o potrebi dopune sadržaja dodatnim poglavljem koje će obraditi odnos zaštitnih i sigurnosnih zona vojnih lokacija i građevina u odnosu za zaštitu okoliša i prirode te obuhvat budućih istražnih prostora geotermalnih polja ili eksploatacijskih polja mineralnih sirovina;
* Plinacro d.o.o., Zagreb, očitovanjem od 25. svibnja 2021. godine navodi da je potrebno obraditi utjecaj zaštitnih koridora magistralnih plinovoda na prostor sukladno propisanim uvjetima, a u grafičkom dijelu Strateške studije potrebno je prikazati magistralne plinovode prema dostavljenim podacima;
* Ministarstvo poljoprivrede ne traži dopunu propisanog sadržaja Strateške studije već detaljiziranje pojedinih sadržaja koje navodi u dopisu, KLASA: 350-02/21-01/318, URBROJ: 525-11/0596-21-2 od 28. svibnja 2021. godine;
* Ministarstvo kulture i medija, Uprava za zaštitu kulturne baštine, Konzervatorski odjel u Bjelovaru, g. Pezelj se tijekom javnog izlaganja o Strateškoj studiji održanog 27. svibnja 2021. godine putem video-konferencije iz Koprivnice, izjasnio o potrebi dodatne obrade pitanja zaštite kulturne baštine koja su predmet Izmjena Plana, osobito direktno ugroženog kulturnog dobra, dvorca Inkey u Rasinji, za što je potrebno da ovlaštenik izrade Strateške studije mora raspolagati stručnim osobama te da mora imati ovlaštenje Ministarstva kulture za izradu konzervatorskih elaborata sukladno propisima koji reguliraju zaštitu kulturne baštine.

**IV.**

Informiranje javnosti

U svrhu informiranja javnosti, Informacija o izradi i određivanju sadržaja Strateške studije utjecaja na okoliš „V. Izmjena i dopuna Prostornog plana Koprivničko-križevačke županije“ objavljena je na internetskoj stranici Koprivničko-križevačke županije (www.kckzz.hr) te na oglasnoj ploči Koprivničko-križevačke županije, Nemčićeva 5, Koprivnica. Sukladno članku 8. stavak 3. Uredbe o strateškoj procjeni utjecaja plana i programa na okoliš. Tijekom određivanja sadržaja Strateške studije provedene su konzultacije sa javnošću i zainteresiranom javnošću dana 27.05.2021. u svrhu usuglašavanja mišljenja o sadržaju strateške studije i utvrđivanja konačnog sadržaja strateške studije o čemu je obavijest objavljena na internetskoj stranici Koprivničko-križevačke županije.

**V.**

OSNOVNI PODACI O IZRAĐIVAČU IZMJENA PLANA

Za donošenje Izmjena i dopuna Plana nadležna je Koprivničko-križevačka županija. Izrađivač Izmjena i dopuna Plana je Zavod za prostorno uređenje Koprivničko-križevačke županije.

**VI.**

Nadležnost za izradu Strateške studije

U skladu s odredbama Zakona o zaštiti okoliša i Pravilnika o uvjetima za izdavanje suglasnosti pravnim osobama za obavljanje stručnih poslova zaštite okoliša ("Narodne novine" broj 57/10), Stratešku studiju mora izraditi pravna osoba koja ima suglasnost Ministarstva gospodarstva i održivog razvoja za obavljanje stručnih poslova zaštite okoliša i to poslova izrade studije o značajnom utjecaju plana i programa na okoliš. Odabrani ovlaštenik izrade Strateške studije utjecaja na okoliš predmetne Strategije je trgovačko društvo EKO INVEST d.o.o., Draškovićeva 50, Zagreb.

**VII.**

Objava Odluke o sadržaju strateške studije

Ova Odluka stupa na snagu danom donošenja. Sukladnoodredbama članka 160. stavka 1.Zakona o zaštiti okoliša, članka 8. stavka 7**.** Uredbe o strateškoj procjeni utjecaja strategije, plana i programa na okoliš i članka 5. stavka 1. točke 2. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, broj 64/08.) Upravni odjel za prostorno uređenje, gradnju, zaštitu okoliša i zaštitu prirode Koprivničko-križevačke županije na propisan način objaviti će ovu Odluku na internetskoj stranici Koprivničko-križevačke županije (https://kckzz.hr/) u svrhu informiranja javnosti.

KLASA: 351-03/21-01/53

URBROJ: 2137/1-05/01-21-14

Koprivnica, 15. prosinca 2021.

KOPRIVNIČKO-KRIŽEVAČKA ŽUPANIJA

PROČELNIK:

Damir Petričević, dipl.ing.geot.mag.ing.aedif.